Arnfinn Hofstad

Arnfinn Hofstad (1934–2025) var en norsk økonom og forretningsmann.

Hofstad var  ansatt hos Fylkesmannen i Sør-Trøndelag 1959–1960, Asbjørn Habberstad i Oslo 1960–1963, Nordenfjeldske Treforedling i Skogn 1963–1967 og Bøndernes Salgslag i Trondheim 1967–1980. Han ble i 1980 ansatt i Norske Skogindustrier, fra 1982 til 1994 som konsernsjef. Under Hofstads ledelse ble norsk trykkpapirindustri bestående av Norske Skogindustrier, Saugbruksforeningen, Follum fabrikker og Union Co. samlet. 

Hofstad har innehatt en rekke styreverv i norsk bedrifter og organisasjoner. Blant annet har han vært styreleder i Treforedlingsindustriens Landsforening, Forenede Forsikring, nestleder i Statoils styre, styreleder i Telenor og styreleder i Coop Norge da kjent som NKL.

Hofstad er siviløkonom fra Norges Handelshøyskole 1958.

I 1987 mottok han Farmands lederpris (Årets leder). Han ble i 1991 utnevnt til kommandør av Finlands løves orden og 2003 til ridder av 1. klasse av St. Olavs Orden.

 Referanser 

 Kilder 
 Biografi i Hvem er Hvem? 1994, s. 237.

Kategori:Norske konsernsjefer
Kategori:Norske siviløkonomer fra NHH
Kategori:Personer tilknyttet Norske Skog
Kategori:Riddere av 1. klasse av St. Olavs Orden
Kategori:Finlands løves orden
Kategori:Personer fra Verdal kommune